CELEX: 32012D0102
Language: bg
Date: 2012-02-17 00:00:00
Title: 2012/102/ЕС: Решение за изпълнение на Комисията от 17 февруари 2012 година за изменение на Решение 2005/51/ЕО по отношение на периода, през който в Съюза може да бъде внасяна почва, заразена с пестициди или устойчиви органични замърсители, с цел обеззаразяване (нотифицирано под номер C(2012) 869)

21.2.2012   
            
            
               BG
            
            
               Официален вестник на Европейския съюз
            
            
               L 48/15
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 17 февруари 2012 година
   за изменение на Решение 2005/51/ЕО по отношение на периода, през който в Съюза може да бъде внасяна почва, заразена с пестициди или устойчиви органични замърсители, с цел обеззаразяване
   (нотифицирано под номер C(2012) 869)
   (2012/102/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1 от нея,
   като има предвид, че:
   
               (1)
            
            
               Чрез дерогация от Директива 2000/29/ЕО Решение 2005/51/ЕО на Комисията от 21 януари 2005 г. за разрешение на държавите-членки временно да предоставят дерогации от някои разпоредби на Директива 2000/29/ЕО на Съвета във връзка с вноса на почва, заразена с пестициди или устойчиви органични замърсители, с цел обеззаразяване (2) разрешава за ограничен период от време на държавите-членки, участващи в програмата на Организацията на ООН по прехрана и земеделие (ФАО) за предотвратяване и елиминиране на остарелите пестициди, да позволяват внасянето на заразена с такива пестициди почва в Съюза с цел третиране в специални инсинератори за опасни отпадъци. Посочената програма продължава да е в действие.
            
         
               (2)
            
            
               С оглед на обстоятелствата, обосноваващи дерогацията, предоставена с Решение 2005/51/ЕО, и в интерес на добрата законодателна практика понастоящем е целесъобразно срокът на посочената дерогация да бъде удължен с пет години.
            
         
               (3)
            
            
               Поради това Решение 2005/51/ЕО следва да бъде съответно изменено.
            
         
               (4)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   В член 1, втора алинея от Решение 2005/51/ЕО думите „29 февруари 2012 г.“ се заменят с думите „28 февруари 2017 г.“
   Член 2
   Адресати на настоящото решение са държавите-членки.
   
      Съставено в Брюксел на 17 февруари 2012 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  ОВ L 21, 25.1.2005 г., стр. 21.